“แบงก์’อเมริกา” กดเป้า AOT เหลือ 44 บ. ปัจจัยเสี่ยงผดส.ฟื้นช้า-เยียวยา “คิงเพาเวอร์”
“แบงก์’อเมริกา” กดเป้า AOT เหลือ 44 บ. ปัจจัยเสี่ยงผดส.ฟื้นช้า-เยียวยา “คิงเพาเวอร์”
“แบงก์’อเมริกา” กดเป้า AOT เหลือ 44 บ. ปัจจัยเสี่ยงผดส.ฟื้นช้า-เยียวยา “คิงเพาเวอร์”
5 ส.ค. 2563

แบงก์ ออฟ อเมริกา คอร์ป  หรือ BofA  ได้ปรับลดประมาณการ บริษัท ท่าอากาศยานไทย จำกัด (มหาชน)  หรือ AOT ลงจากเดิม เนื่องด้วยตัวเลขผู้โดยสารที่ฟื้นตัวช้ากว่าคาด และจากการเรียกเก็บค่าผลประโยชน์ตอบแทนขั้นต่ำ (เงินการันตีขั้นต่ำ) แบบใหม่
โดยคาดว่าผู้โดยสารในปี 2563 จะลดลง 50% ก่อนจะฟื้นตัว 20% ในปี 2564 และเพิ่มอีก 20% ในปี 2565 แต่ยังจะอยู่ในระดับที่ต่ำกว่าตัวเลขผู้โดยสารปี 2562  ถึง 28% ขณะเดียวกันการเรียกเก็บเงินการันตีขั้นต่ำแบบใหม่โดยคำนวณจากตัวเลขผู้โดยสาร โดยเริ่มในช่วงครึ่งหลังปี 2565 ส่งผลให้ BofA ปรับลดคาดการณ์ AOT ลงจากเดิม โดยให้ราคาเป้าหมายอยู่ที่ 44 บาท จากเดิม 52 บาท
อีกทั้งหั่นคาดการณ์รายได้ในปี 2563 ลง 24% เหลือ 30,764 ล้านบาท ส่วนในปี 2564 ปรับลดลง 20% เหลือ 39,454 ล้านบาท และในปี 2565 ปรับลดลง 23% เหลือ 50,747 ล้านบาท จากต้นทุนคงที่ที่ค่อนข้างสูงของ AOT
นอกจากนั้นมาร์จิ้นของ AOT จะลดลงด้วยทำให้ปรับลดคาดการณ์กำไรสุทธิในปี 2563 ลง 61% เหลือ 3,873 ล้านบาท และในปี 2564 ปรับลดลง 44% เหลือ 8,009 ล้านบาท และในปี 2565 ปรับลดลง 41% เหลือ 14,346 ล้านบาท
ส่วนกำไรต่อหุ้นคาดจะลดลง 85% ในปี 2563 ก่อนจะฟื้นตัว 107% ในปี 2564 และเพิ่มขึ้น 80% ในปี 2565 เมื่อใช้การเรียกเก็บเงินการันตีขั้นต่ำแบบใหม่ คาดว่าตัวเลขผู้โดยสารจะกลับสู่ระดับเดียวกันกับปี 2562 ได้ในปี 2566
ทั้งนี้ BofA ให้มุมมองถึงเรื่องการคำนวณการเรียกเก็บเงินการันตีขั้นต่ำแบบใหม่ว่าอาจทำให้เกิดความเห็นที่ไม่ตรงกันระหว่างฝ่ายบริหารของ AOT และผู้ถือหุ้น ซึ่ง BofA ให้กรณีนี้เป็นความเสี่ยงเชิงลบ (Downside Risk) ต่อ AOT